Diari Oficial de la Generalitat Valenciana


Sumari del DOGV 275, del 29-07-1985 (1985/804721)

DECRET 104/1985, de 8 de juliol, del Consell de la Generalitat Valenciana, pel qual es creen tres Centres Públics d'Educació General Bàsica i un Centre Públic d'Educació Especial.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/07/08/104/dof/vci/html**

### Dades del document

Número de DOGV
:   275

Data del DOGV
:   29-07-1985

Secció del DOGV
:   DISPOSICIONS GENERALS

Número del document
:   1985/804721


Data del document
:   08-07-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 104/1985, de 8 de juliol, del Consell de la Generalitat Valenciana, pel qual es creen tres Centres Públics d'Educació General Bàsica i un Centre Públic d'Educació Especial.  
La demanda de llocs escolars d'Educació Especial fa necessari crear els Centres Docents necessaris per tal d'atendre-la i satisfer el dret a l'educació reconeixent en l'article 27.1 de la Constitució Espanyola, tot ajustant els esmentats Centres a les prescripcions de la normativa vigent.  
També, l'article 35 de l'Estatut d'autonomia de la Comunitat Valenciana estableix la competència plena de la Generalitat Valenciana en la regulació i administració en tota l'extensió de l'ensenyament en l'àmbit de les seues competències.  
Per tots aquests motius, segons que disposa l'article 4 c. de la Llei 14/1970, de 4 d'agost, General d'Educació i Finançament de la Reforma Educativa, els articles 8, 9, 11, 19.f), 22 i disposició addicional, apartats 1 i 2, de la Llei Orgànica 5/1980, de 19 de juny, de l'Estatut de Centres Escolars, i d'acord amb el que disposa l'apartat B/d de l'Annex del Reial Decret 2093/1983, de 28 de juliol, sobre traspassos de funcions i serveis a la Comunitat Valenciana, en matèria d'educació, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en reunió celebrada el dia 8 de juliol de 1985,  
DECRETE:  
Article primer  
Es creen els següents Centres Públics d'Educació General Bàsica:  
Serveis Territorials de València  
Municipi: Alzira. Localitat: Alzira. Col·legi d'Educació General Bàsica «Antonio Machado», domiciliat en Partida Tulell, sense número, per a 320 llocs escolars.  
Municipi: València. Localitat: València. Col·legi d'Educació General Bàsica «Comunitat Valenciana», domiciliat en la avinguda Pius XII, sense número, per a 320 llocs escolars.  
Municipi: València. Localitat: València. Col·legi d'Educació General Bàsica, domiciliat a la Plaça Doctor Berenguer Ferrer, sense número, par a 320 llocs escolars.  
Article segon  
Es crea el Centre Públic d'Educació Especial següent: Serveis Territorials de València  
Municipi: Xàtiva. Localitat: Xàtiva. Col·legi Públic d'Educació Especial, domiciliat en Carretera Genovés, sense número, quilòmetre 0'5, per a 120 llocs escolar.  
DISPOSICIONS FINALS  
Primera  
S'autoritza a la Conselleria de Cultura, Educació i Ciència per tal de posar en funcionament els Centres Públics creats en els articles anteriors i adoptar les mesures necessàries per a l'execució d'aquest Decret.  
Segona Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, a 8 de juliol de 1985  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI